АНАЛИЗ

*на оперативната дейност на ДП “ССВ”*

*за м. Март, 2016г.*

Към края на отчетния период, ДП “ССВ” декларира нетни приходи от продажби в размер на 580 хил. лв., съставени от 100% СМР; 6 хил. лв. други приходи и 8 хил. лв. приходи от лихви, както и 71 хил. лв. в сегмента на незавършеното производство. Въпреки близо двойното нарастване на приходната част спрямо предходния месец, се отчита по-малко изпълнение както спрямо същия период на 2015г., така и спрямо заложеното в бизнес плана, което е следствие главно на по-малкото възлагания от страна на основните инвеститори и влиянието на негативните сезонни фактори. Пръдължава да липсва и бюджетно финансиране на изпълняваните публични задачи.

Отчетената през периода реализация се дължи основно на работа по договорите с БТК. Нарастването в сегмента на финансовите приходи е пропорционално, а осезаема динамика има в другите две графи, където незавършеното производство и другите приходи са в пъти по-малко спрямо година назад, в следствие на приключилия проект за широколентов достъп на ИА ЕСМИС, който оказваше спицифично влияние в тези пера през същия период на 2015г.

В сегмента на разходната част за периода се отчитат респективно в пъти по-малко разходи за оперативна дейност, сравнено със същия период на 2015г., но над заложеното в бизнес плана, която динамика е следствие както на намалелите приходи в началото на 2016г., така и на счетоводни операции по разходи от минали периоди, а също така и на разходи за материали и външни услуги по някои от проектите FTTx на БТК, които ще се отразят като приход в идните месеци.

Няма промяна във вътрешната сегментация на разходите, където над половината от общия обем разходи продължава да се формира от тези при материалите и външните услуги, където подсегмента на материалите е съставен от над две трети разходи за материали за СМР, а останалото са разходи за горива, масла и други. Разходите за външни услуги и в настоящия период са преобладаващо по изпълнението на договорите с БТК, както по проекта FTTx, така и за аварийна и текуща поддръжка мрежата на телекома в страната.

Разходите за персонала са по-малко с вече близо 20%, спрямо същия период на 2015г., което се дължи основно на намалелия брой заети, превишавайки незначително заложеното в бизнес плана за периода.

При разходите в перо „други” за периода се отчитат 33 хил. лв., което е в пъти под отчетеното в същия период на 2015г. и относително близо до заложеното в бизнес-плана, като това отново са разходи за командировки.

За периода се отчита негативен счетоводен резултат в размер на 401 хил. лв., който превишава записания негатив в същия период на 2015г. и е далече от заложеното в бизнес плана за периода. Причина за този резултат е както неполученото бюджетно финансиране, така и по-малкия обем възлагания от страна на основните инвеститори, вкл. направените разходи за обекти, които ще се отразят като приход в б.

В края на м. март 2016г. се отчитат вземания с общ обем 1191 хил. лв., от които 807 хил. лв. от клиенти и доставчици и 384 хил. лв. други. Вътрешното сегментиране на тази група остава без изменение, като първия подсегмент продължава да се формира главно от вземанията към големи контрагенти като БТК (613 хил. лв.), Електрон прогрес/МО (46 хил. лв) и Булсатком (44 хил. лв), следвани от други контрагенти на предприятието. Във втория подсегмент «други» са осчетоводени основно присъдени вземания, вземания по гаранции, начисления на данъци и лихви.

Лекото нарастване в графата на вземанията спрямо предходния месец, се дължи на фактуриране към контрагенти, главно по договорите с БТК. Трябва да се отбележи, че от всички вземания около 80% са текущи и тяхното разплащане е въпрос на технологично време и изпълнение на клаузите по подписаните договори или респективни нормативни изискваниия.

Относно задълженията, към 31.03.2016г. се отчитат общо 776 хил. лв., което представлява нарастване с 15% спрямо предходния месец, но остава в пъти под обема от същия период на 2015г.. Текущото състояние влиза в руслото на нормалното за обичайната дейност на предприятието, след приключване изпълнението на проекта на ИА ЕСМИС за широколентов достъп.

Вътрешното сегментиране в графата на задълженията в този период се характеризира с връщане към типичните разпределения като водещи обеми към доставчици на метериали за СМР (231 хил. лв.) и услуги за изпълнение на СМР (218 хил. лв.), и без традиционната за изминалите години тежест на осчетоводени авансови плащания (21 хил. лв.). Вътрешното сегментиране на задълженията продължава да се формира основно от двата обичайни подсегмента – доставчици и други.

Всички задължения на предприятието продължават да бъдат принципно текущи и се нулират с изплащането на възнаграждения, данъци и горива в следващия месец, както и с изпълнение на технологичното време за разплащане с контрагентите, съответно спрямо клаузите на договорите за СМР.

## Ивайло Тодоров

*Главен директор на ДП „ССВ”*